Send tidyanin n tefsut n 80 deg tmurt n leqbayel MUḤYA yebda yesseklas ayen yexdem deg tesfifin, di 1981 yesɣer tamaziɣt deg tdukla tadelsant n tmaziɣt, deg 1983 iɛawed asbed i terbaɛt i yuraren amur ameqran n yiḍrisen-is n umezgun am Tecbaylit,Si Laḥlu ,Si Tertuf, Am win yettrajun Rebbi. mbeɛd 21 n yiseggasen n lɣerba, MUḤYA yuɣal-d ɣer tmurt-is di 10 dujenber1993, deg yiseggasen ineggura i yebda yettarra lwelha-s ɣer yimura igrigiyen iqdimen am Platon maca ur t-yeǧǧi ara waṭṭan ad ifak ayen yebda, yesɛeda acḥal d ayyur deg sbiṭar n Paris almi yewweḍ leɛfu n Ṛebbi di 07 dujenber 2004.